
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


«Τροποποίηση Υπηρεσιακού Οργανισμού της ΕΤ-Α.Ε.» . 

Ειδική τιμή για τη διέλευση τα)ν σκαφών που θα συμμετάσχουν στο 
Β' Θαλασσινό Σαφάρι φουσκωτών Σκαφών τον Ιούλιο 1989 . 
Ανάθεση της διαχείρισης του Νομαρχιακού Γενικού Νοσοκομείου 

Κατερίνης στην Τράπεζα της Ελλάδας. 

Συντακτική Επιτροπή Δημοσιεύσεων. 

Τροποποίηση της ΑΠ Β 10451/929/88 απόφασης «Όροι ίδρυσης 
και λειτουργίας εμφιαλωτηρίων πεπιεσμένων αερίων, μονάδων 
παραγωγής ασετυλίνης ως και όροι διακίνησης αποθήκευσης και 

ελέγχου των φιαλών συσκευασίας τους» . 

Δωρεάν διακίνηση με Ε/Γ ακτοπλοϊκά πλοία .. 

Καθορισμός Ναυλολογίου . 

Παραχώρηση κατά κυριότητα έκτασης του Στρ/δου «ΓΟΥΔΙ» στο 
Δήμο Ζωγράφου... 


1 

2 

3 

4 


5 

6 
7, 

8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, 12719/Ζ2/1377 (1) 

«Τροποποίηση Υπηρεσιακού Οργανισμού της ΕΤ-Α.Ε.». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάζεις του άρθρου 19 παρ. 5 του Ν. 1730/87 «Ελληνική 
Ραδιοφωνία Τηλεόραση Α.Ε. (ΕΡΤ-Α.Ε.). 

2. Τις διατάζεις του Π.Δ. 381/77 «Περί Οργανισμού της παρά τω 
Υπουργεία) Προεδρίας της Κυβέρνησης Γενικής Γραμματείας Τύπου & 
Πληροφοριών» όπως τροποποιήθηκε και συμπληρώθηκε μεταγενέ¬ 
στερα. 

3. Την αριθ. 11314/Ε/103/4.4.77 απόφαση του Υφυπουργού 
Προεδρίας της Κυβέρνησης με την οποία εγκρίθηκε ο Υπηρεσιακός Ορ¬ 
γανισμός της ΕΡΤ-1 όπως τροποποιήθηκε και συμπληρώθηκε μεταγε¬ 
νέστερα. 

4. Την 70/26.4.89 (Θέμα 4ο) απόφαση του Δ.Σ. της ΕΡΤ-Α.Ε. 

5. Το 12378/19.5.89 έγγραφο της ΕΡΤ-Α.Ε. 

6· Την απόφαση Υ 595/29.6.88 του Πρωθυπουργού «Καθορισμός 
αρμοδιοτήτων του Αναπληρωτή Υπουργού Προεδρίας της Κυβέρνησης 
Δημητρίου Μαρούδα», αποφασίζουμε: 

_ Εγκρίνουμε το Οργανόγραμμα της Γενικής Διεύθυνσης της Ελληνι¬ 
κής Ραδιοφωνίας που έχει ως εζής: 

ΓΕΝΙΚΗ ΔΙΕΥΘΥΝΣΗ ΕΛΛΗΝΙΚΗΣ ΡΑΔΙΟΦΩΝΙΑΣ (Ε.ΡΑ.). 

Η Γενική Διεύθυνση Ε.ΡΑ της ΕΡΤ-ΑΕ διαρθρούται ως εζής: 

1. Γραφείο Γενικού Διευθυντή. 

2. Τομέας Α' Προγράμματος (Πρόγραμμα 1). 

3. Τομέας Β’ Προγράμματος. (Πρόγραμμα 2). 


4. Τομέας Γ' Προγράμματος (Πρόγραμμα 3). 

5. Τομέας Δ' Προγράμματος (Πρόγραμμα 4). 

6. Τομέας Ε' Προγράμματος (εκπομπές εζωτερικού). 

7. Διεύθυνση Τοπικών Ραδιοφωνικών Σταθμών. 

Υποδιεύθυνση μουσικών συνόλων και μουσικής παραγωγής. 

Υποδιεύθυνση εγγραφών και μεταδόσεων. 

Γραφείο Τύπου. 

Τμήμα Δισκοθήκης και Ταινιοθήκης. 

Τμήμα Διαφημίσεων και ελέγχου. 

Τμήμα Εκφωνητών. 

Γραφείο Γενικού Διευθυντή 

Το Γραφείο του Γενικού Διευθυντή εζασφαλίζει την γραμματειακή 
εξυπηρέτησή του, συγκεντρώνει τα αναγκαία ενημερωτικά στοιχεία για 
την άσκηση των καθηκόντων του και οργανώνει την επικοινωνία του με 
τις υπηρεσίες και τους πολίτες. 

Διάρθρωση - Αρμοδιότητες 
Τομέα Α' Προγράμματος (Πρόγραμμα 1) 

Το Τομέα Α’ Προγράμματος συγκροτούν τα παρακάτω τμήματα με 
τις αρμοδιότητες που αναφέρονται στο καθένα: 

1. Τμήμα Θεάτρου και Λογοτεχνίας. 

Ο σχεδιασμός, η προετοιμασία και η παραγωγή των πάσης μορφής 
εκπομπών λόγου του Τομέα Α’ Προγράμματος, ήτοι Θεάτρου, ραδιο- 
χρονικών, ομιλιών, παιδικών εκπομπών, ιδιαίτερα δε η μέριμνα για την 
προβολή του ελληνικού και κλασσικού θεατρικού ρεπερτορίου καθώς και 
η μέριμνα για την ανεύρεση των κατάλληλων συνεργατών και την ανά¬ 
θεση σ’ αυτούς της εκτέλεσης των προγραμμάτων αυτών και τη γενική 
οργάνωση της παραγωγής. 

2. Τμήμα Μουσικής. 

Ο σχεδιασμός, η προετοιμασία και η παραγωγή των πάσης μορφής 
εκπομπών μουσικής του τομέα Α' Προγράμματος, ήτοι Ελληνικής και 
ζένης παραδοσιακής μουσικής, ελαφράς, ελληνικού και ζένου τραγου¬ 
διού, έντεχνης μουσικής, η οργάνωση και ηχογράφηση ρεσιτάλ, συναυ¬ 
λιών κ.λπ. Επίσης η μέριμνα για την ανεύρεση των κατάλληλων συνερ¬ 
γατών και την ανάθεση σ’ αυτούς της εκτέλεσης των προγραμμάτων 
αυτών και τη γενική οργάνωση της παραγωγής. 

3. Τμήμα Ενημέρωσης και Ειδήσεων. 

Ο σχεδιασμός, η προετοιμασία και η παραγωγή των πάσης μορφής 
ειδησεογραφικών και ενημερωτικών εκπομπών του Τομέα Α' Προ¬ 
γράμματος, επίσης η μέριμνα για την ανέρευση των κατάλληλων συνερ¬ 
γατών και την ανάθεση σ’ αυτούς της εκτέλεσης των προγραμμάτων 
αυτών και τη γενική οργάνωση της παραγωγής. 

4. Τμήμα Σύνθεσης και Ροής Προγράμματος. 

Η σύνθεση της εβδομαδιαίας διάταζης των πάσης φύσεως εκπομπών 
και μεταδόσεων του Τομέα Α' Προγράμματος. Η μέριμνα για τη συλ¬ 
λογή στοιχείων που αφορούν στις πάσης φύσεως εκπομπές και διοχέ¬ 
τευσή τους στο περιοδικό «ΡΑΔΙΟΤΗΛΕΟΡΑΣΗ». Η μέριμνα για την 
εύρυθμη ροή του προγράμματος και ειδικότερα εκφωνήσεις, αποφωνή- 
σεις, συνδετικά κείμενα ή ανακοινώσεις, ρύθμιση θεμάτων σύνδεσης με 
εξωτερικούς χώρους μεταδόσεων, ενημέρωση εζωτερικών συνεργείων 

κλπ. Η συνεργασία με τη Διεύθυνση Διεθνών και Δημοσίων Σχέσεων 
της ΕΡΤ Α.Ε. για την ουσιαστική στήριξη και προβολή του έργου του Α' 
Προγράμματος. Ο έλεγχος και η φροντίδα της ροής του προγράμματος. 

5. Γραμματεία. 

Η γραμματειακή εξυπηρέτηση της Διεύθυνσης, η δακτυλογράφηση 
και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση - Αρμοδιότητες. 

Τομέα Β’ Προγράμματος (Πρόγραμμα Β’). 

Τον Τομέα Β’ Προγράμματος συγκροτούν τα παρακάτω τμήματα με 
τις αρμοδιότητες που αναφέρονται στο καθένα: 

1. Τμήμα Λόγου. 

Ο σχεδιασμός, η προετοιμασία και η παραγωγή των πάσης μορφής 
εκπομπών λόγου του τομέα Β’ Προγράμματος, ήτοι: ενημερωτικών ρα- 
διοχρονικών, ρεπορτάζ, ομιλιών κ.λπ. Η μέριμνα για την ανεύρεση των 
κατάλληλων συνεργατών και την ανάθεση σ’ αυτούς της εκτέλεσης των 
προγραμμάτων αυτών και τη γενική οργάνωση της παραγωγής. 

2. Τμήμα Μουσικής. 

Ο σχεδιασμός, η προετοιμασία και η παραγωγή των πάσης μορφής 
εκπομπών μουσικής του τομέα Β’ Προγράμματος ήτοι Ελληνικής και 
ξένης παραδοσιακής μουσικής, ελληνικού και ξένου τραγουδιού, ελληνι¬ 
κής και ξένης ελαφράς μουσικής κ.λπ. Η μέριμνα για την ανεύρεση των 
κατάλληλων συνεργατών και την ανάθεση σ’ αυτούς της εκτέλεσης των 
προγραμμάτων αυτών και τη γενική οργάνωση της παραγωγής. 

3. Τμήμα Ενημέρωσης και Ειδήσεων 

Ο σχεδιασμός, η προετοιμασία και η παραγωγή των πάσης μορφής 
ειδησεογραφικών και ενημερωτικών εκπομπών του τομέα Β’ Προγράμ¬ 
ματος. Η μέριμνα για την ανεύρεση των κατάλληλων συνεργατών και 
την ανάθεση σ’ αυτούς της εκτέλεσης των προγραμμάτων αυτών και τη 
γενική οργάνωση της παραγωγής. 

4. Τμήμα Σύνθεσης και Ροής Προγράμματος. 

Η σύνθεση της εβδομαδιαίας διάταξης των πάσης φύσεως εκπομπών 
και μεταδόσεων του τομέα Β’ Προγράμματος. Η μέριμνα για την συλ¬ 
λογή στοιχείων που αφορούν στις πάσης φύσεως εκπομπές και η διοχέ¬ 
τευσή τους στο περιοδικό «ΡΑΔΙΟΤΗΛΕΟΡΑΣΗ». Η μέριμνα για την 
εύρυθμη ροή του προγράμματος και ειδικότερα οι εκφωνήσεις, αποφω- 
νήσεις, συνδετικά κείμενα ή (ανακοινώσεις, ρύθμιση θεμάτων σύνδεσης 
με εξωτερικούς χώρους μεταδόσεων, ενημέρωση εξωτερικών συνερ¬ 
γείων κ.λπ. Η συνεργασία με τη Δ/νση Διεθνών και Δημοσίων Σχέσεων 
της ΕΡΤ Α.Ε. για την ουσιαστική στήριξη και προβολή του έργου του Β’ 
Προγράμματος. 0 έλεγχος και η φροντίδα της ροής του προγράμματος. 

5. Γραμματεία. 

Η γραμματειακή εξυπηρέτηση της Διεύθυνσης, η δακτυλογράφηση 
και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση - Αρμοδιότητες 
Τομέα Γ’ Προγράμματος (Πρόγραμμα 3) 

Τον Τομέα Γ’ Προγράμματος συγκροτούν τα παρακάτω τμήματα με 
τις αρμοδιότητες που αναφέρονται στο καθένα: 

1. Τμήμα θεάτρου και Λογοτεχνίας. 

Ο σχεδιασμός, η προετοιμασία και η παραγωγή των πάσης μορφής 
εκπομπών λόγου του τομέα Ρ Προγράμματος, ήτοι: ειδικών εκπομπών 
σε μορφή στρογγυλής τράπεζας για θέματα Γραμμάτων, Τεχνών και 
Επιστημών, ηχογραφήσεων συνεδρίων κυρίως θεμάτων επιστημονικού 
χαρακτήρα, θεάτρου, ραδιοχρονικών, ομιλιών, δοκιμίων, επιφυλλίδων, 
κριτικών σχολίων, ραδιοφωνικών ντοκυμαντέρ ξεχωριστού αισθητικού 
και πειραματικού χαρακτήρα, ειδικών εκπομπών πάσης μορφής που 
προβάλλουν τα Ελληνικά Γράμματα και τον παραδοσιακό και σύγχρονο 
πολιτισμό (Λογοτεχνία, Ποίηση, θέατρο. Εικαστικά, Κοινωνικές Επι¬ 
στήμες, Κινηματογράφο, Βίντεο κ.λπ.). Η μέριμνα για την ανεύρεση 
των πλέον δόκιμων και καταξιωμένων ειδικών συνεργατών και την 
οινάθεση σ’ αυτούς της εκτέλεσης των προγραμμάτων αυτών και τη γε¬ 
νική οργάνωση της παραγωγής. 

2. Τμήμα Μουσικής. 

Ο σχεδιασμός, η προετοιμασία και η παραγωγή των -άσης φύσης 
εκπομπών μουσικής του τομέα Γ’ Προγράμματος, ήτοι: Ελληνικής και 
ξένης έντεχνης (σοβαρής) μουσικής παλαιότερης και σύγχρονης, εθνι¬ 
κής παραδοσιακής μουσικής (Βυζαντινής και δημοτικής), ξένης παρα¬ 
δοσιακής μουσικής, μουσικής σύγχρονων και πειραματικών τάσεων, 
αυτοσχεδιαζόμενης, τζάζ, ηλεκτρονικής. Η οργάνωση και λειτουργία 
μουσικών εργαστηρίων με χρήση της νέας μουσικής τεχνολογίας, οι 
ηχογραφήσεις ρεσιτάλ και ποικίλων μικρών συνόλων (δωματίου κ.α.) 


με Έλληνες και ξένους ερμηνευτές και σολίστες. Η οργάνωση και ηχο¬ 
γράφηση δημόσιων συναυλιών. Οι αναθέσεις - παραγγελίες πρωτότυ¬ 
πων μουσικών έργων σε έλληνες (κυρίως) και ξένους δόκιμους συνθέτες, 
η οργάνωση και παραγωγή έκδοσης δίσκων κ.λπ. Η μέριμνα για τη 
ανεύρεση των πλέον δόκιμων και καταξιωμένων ειδικών συνεργατών 
και η ανάθεση σ’ αυτούς της εκτέλεσης των προγραμμάτων αυτών και 
τη γενική οργάνωση της παραγωγής. 

3. Τμήμα Ενημέρωσης και Ειδήσεων. 

Ο σχεδιασμός, η προετοιμασία και η παραγωγή των πάσης μορφής 
ειδησεογραφικών και ενημερωτικών εκπομπών του τομέα Γ’ Προγράμ¬ 
ματος με κύριο σκοπό και επιδίωξη την προβολή των σημαντικών καλ¬ 
λιτεχνικών και πολιτιστικών γεγονότων της Ελληνικής και διεθνούς 
επικαιρότητας καθώς και την κριτική ανάλυση και σχολιασμό σημαντι¬ 
κών γεγονότων που αναφέρονται σε θέματα - αντικείμενα πολιτισμού με 
την ευρύτερη ερμηνεία του όρου, όπως γράμματα, τέχνες, επιστήμες. Η 
μέριμνα για την ανεύρεση των πλέον δόκιμων συνεργατών - ειδικών 
στους ανωτέρω τομείς όπως π.χ. δημιουργών, επιστημόνων, ερευνη¬ 
τών, κριτικών, σχολιαστών, δοκιμιογράφων κ.λπ. την ανάθεση σ’ αυ¬ 
τούς της εκτέλεσης των προγραμμάτων αυτών και τη γενική οργάνωση 
της παραγωγής. 

4. Τμήμα Σύνθεσης και Ροής Προγράμματος. 

Η σύνθεση της εβδομαδιαίας διάταξης των πάσης φύσεως εκπομπών 
και μεταδόσεων του τομέα Γ’ Προγράμματος. Η μέριμνα για τη συλ¬ 
λογή στοιχείων που αφορούν στις πάσης φύσεως εκπομπές και η διοχέ¬ 
τευση τους στο περιοδικό «ΡΑΔΙΟΤΗΛΕΟΡΑΣΗ». Η μέριμνα για την 
εύρυθμη ροή του προγράμματος και ειδικότερα εκφωνήσεις, αποφωνή- 
σεις, συνδετικά κείμενα ή «ανακοινώσεις, ρύθμιση θεμάτων σύνδεσης με 
εξωτερικούς χώρους μεταδόσεων, ενημέρωση εξωτερικών συνεργείων 
κ.λπ. Η συνεργασία με το τμήμα Διεθνών και Δημοσίων Σχέσεων της 
ΕΡΤ Α.Ε. την ουσιαστική στήριξη και προβολή του έργου του Γ’ Προ¬ 
γράμματος. Ο έλεγχος και η φροντίδα της ροής του προγράμματος. 

5. Γραμματεία. 

Η γραμματειακή εξυπηρέτηση της Διεύθυνσης, η δακτυλογράφηση 
και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση - Αρμοδιότητες 
Τομέα Δ’ Προγράμματος (Πρόγραμμα 4) 

Τον Τομέα Δ’ Προγράμματος συγκροτούν το παρακάτω τμήματα με 
τις αρμοδιότητες που αναφέρονται στο καθένα: 

1. Τμήμα Λόγου. 

Ο σχεδιασμός, ·η προετοιμασία και η παραγωγή των πάσης μορφής 
εκπομπών λόγου του τομέα Δ’ Προγράμματος, ήτοι: Ψυχαγωγικών, 
ενημερωτικών, επιμορφωτικών, ρεπορτάζ, ραδιοχρονικών, ομιλιών, ει¬ 
δικών εκπομπών για νέους κ.λπ. Η μέριμνα για την ανεύρεση των κα¬ 
τάλληλων συνεργατών και την ανάθεση σ’ αυτούς της εκτέλεσης των 
προγραμμάτων αυτών και τη γενική οργάνωση της παραγωγής. 

2. Τμήμα Μουσικής. 

Ο σχεδιασμός, η προετοιμασία και η παραγωγή των πάσης μορφής 
εκπομπών μουσικής του τομέα Δ’ Προγράμματος, ήτοι: Ελληνικής και 
ξένης παραδοσιακής μουσικής, ελληνικού και ξένου τραγουδιού, ελληνι¬ 
κής και ξένης ελαφράς μουσικής, ειδικών μουσικών εκπομπών για νέ¬ 
ους κ.λπ. Η μέριμνα για την ανεύρεση των κατάλληλων συνεργατών και 
την ανάθεση σ’ αυτούς της εκτέλεσης των προγραμμάτων αυτών και τη 
γενική οργάνωση της παραγωγής. 

3. Τμήμα Ενημέρωσης και Ειδήσεων. 

Ο σχεδιασμός, η προετοιμασία και η παραγωγή των πάσης μορφής 
ειδησεογραφικών και ενημερωτικών εκπομπών του τομέα Δ’ Προγράμ¬ 
ματος. Η μέριμνα για την ανεύρεση των κατάλληλων συνεργατών και 
την ανάθεση σ’ αυτούς της εκτέλεσης των προγραμμάτων αυτών και τη 
γενική οργάνωση της παραγωγής. 

4. Τμήμα Σύνθεσης και Ροής Προγράμματος. 

Η σύνθεση της εβδομαδιαίας διάταξης των πάσης φύσεως εκπομπών 
και μεταδόσεων του τομέα Δ’ Προγράμματος. Η μέριμνα για την συλ¬ 
λογή στοιχείων που αφορούν στις πάσης φύσεως εκπομπές και η διοχέ¬ 
τευσή τους στο περιοδικό «ΡΑΔΙΟΤΗΛΕΟΡΑΣΗ». Η μέριμνα για την 
εύρυθμη ροή του προγράμματος και ειδικότερα εκφωνήσεις, αποφωνή- 
σεις, συνδετικά κείμενα ή «ανακοινώσεις, ρύθμιση θεμάτων σύνδεσης με 
εξωτερικούς χώρους μεταδόσεων, ενημέρωση εξωτερικών συνεργείων 
κ.λπ. Η συνεργασία με τη Δ/νση Διεθνών και Δημοσίων σχέσεων της 
ΕΡΤ Α.Ε. για την ουσιαστική στήριξη και προβολή του έργου του Δ’ 
Προγράμματος. Θ έλεγχος και η φροντίδα της ροής του προγράμματος. 

5. Τμήμα Εγγραφών Μεταδόσεων. 

Το Τμήμα Εγγραφών και Μεταδόσεων διαρθρώνεται στα παρακάτω 
κλιμάκια με τις αρμοδιότητες που αναφέρονται στο καθένα. Το τμήμα 
Εγγραφών και μεταδόσεων μετάτην συστέγαση του Δ' προγράμματος 
με τα άλλα προγράμματα της ΕΡΑ, καταργείται. 

α) Γραφείο Ραδιοθαλάμων και Ηχογραφήσεων. 

Η εκτέλεση από τους ραδιοθαλάμους του 4ου Προγράμματος. Οι 
εσωτερικές ηχογραφήσεις και το μοντάζ κάθε είδους ραδιοφωνικών εκ¬ 
πομπών. Η εξωτερική ηχοληψία για επιτόπου ηχογράφηση, η απο¬ 
στολή στους ραδιοθαλάμους για ακρόαση, ηχογράφηση ή ζωντανή εκ¬ 
πομπή, διαφόρων γεγονότων και εκδηλώσεων. Η μέριμνα για την με¬ 
ταφορά και η εκτέλεση της εγκατάστασης και απεγκατάστασης των συ¬ 
σκευών του Συνεργείου Εξωτερικών Μεταδόσεων. Ο έλεγχος, οι ρυθμί¬ 
σεις, η γενική συντήρηση και η άμεση επισκευή των βλαβών ή η άμεση 
γνωστοποίησή τους στο Κλιμάκιο Εργαστηρίου όταν απαιτείται η επέμ¬ 
βασή του. 

β) Γραφείο Κεντρικού Ελέγχου. 

Η μέριμνα για τις αναγκαίες συνδέσεις μεταξύ των διαφόρων, εσωτε¬ 
ρικών ή εξωτερικών, σημείων παραγωγής προγραμμάτων, για ακρό¬ 
αση, εγγραφή ή ζωντανή εκπομπή. Η μέριμνα για την αποστολή, σύμ¬ 
φωνα με τον προγραμματισμό, των ραδιοφωνικών προγραμμάτων στις 
Εγκαταστάσεις Εκπομπής. Ο τεχνικός έλεγχος των αποστελλομένων ή 
λαμβανομένων ραδιοφωνικών προγραμμάτων. Η αποστολή συχνοτή¬ 
των ελέγχου των ραδιοφωνικών κυκλωμάτων Ο.Τ.Ε. και η διενέργεια 
μετρήσεων για τον έλεγχο των κυκλωμάτων λήψης προγραμμάτων. Ο 
έλεγχος, οι ρυθμίσεις, η γενική συντήρηση των συσκευών και εγκατα¬ 
στάσεων του Τμήματος και η άμεση επισκευή των βλαβών τους ή η 
άμεση γνωστοποίησή τους στο Τμήμα Εργαστηρίου όταν απαιτείται η 
επέμβασή του. 

γ) Γραφείο Εργαστηρίου. 

Η επιθεώρηση, ο έλεγχος, οι ρυθμίσεις, η συντήρηση και η επισκευή 
των συσκευών και εγκαταστάσεων των ραδιοφωνικών θαλάμων και 
εξωτερικών μεταδόσεων. Η συντήρηση και επισκευή της κεντρικής μο¬ 
νάδας και των δευτερευόντων ωρολογιακών συστημάτων της ΕΡΑ, η 
εγκατάσταση νέων και η κατάργηση μη εκμεταλλεύσιμων γραμμών και 
ωρολογίων. Η τήρηση αρχείου σχεδίων και τεχνικών περιγραφών, η ει¬ 
σήγηση και πραγματοποίηση, ύστερα από σχετική έγκριση, μικροκατα- 
σκευών, βελτιώσεων και επεκτάσεων των εγκαταστάσεων του Τμήμα¬ 
τος. Η παροχή πληροφοριών για την σύνταξη του τεχνικού προϋπολογι¬ 
σμού του Τμήματος και η μέριμνα για την προμήθεια των αναγκαίων 
οργάνων, συσκευών, εργαλείων, ανταλλακτικών και υλικών. 

6. Τμήμα Δισκοθήκης και Ταινιοθήκης. 

Η συγκέντρωση κατάταξη και προμήθεια δίσκων και μαγνητοται¬ 
νιών που χρησιμοποιούνται από τα ραδιοφωνικά προγράμματα του το¬ 
μέα Δ’ Προγράμματος. Η διοχέτευσή τους στις υπηρεσίες που κάνουν 
χρήση αυτών, η παρακολούθηση της διακίνησής τους, η αποστολή και 
παραλαβή τους προ και από το εξωτερικό ή άλλους φορείς με την 
έγκριση του Γενικού Δ/ντή. Η τήρηση του απαραίτητου αρχείου δίσκων 
και ταινιών, η διαπίστωση τυχόν φθορών και η μέριμνα για τις απογρα- 
φές του υλικού αυτού. 

7. Γραμματεία. 

Η γραμματειακή εξυπηρέτηση της Διεύθυνσης, η δακτυλογράφηση 
και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση - Αρμοδιότητες 
Τομέα Ε’ Προγράμματος (εκπομπές εξωτερικού) 

Τον Τομέα Ε' Προγράμματος συγκροτούν τα παρακάτω τμήματα με 
τις αρμοδιότητες που αναφέρονται στο καθένα: 

1. Τμήμα Λόγου 

Ο σχεδιασμός, η προετοιμασία και η παραγωγή των πάσης μορφής 
εκπομπών λόγου του τομέα Ε' Προγράμματος ήτοι: ενημερωτικών, ρα- 
διοχρονικών, ρεπορτάζ, ομιλιών, ψυχαγωγικών, πολιτιστικών κ.λπ. 
που μεταδίδονται από τα βραχέα σε διαφορετικές συχνότητες και'κατευ- 
θύνσεις για όλο τον κόσμο καθώς και τις ξενόγλωσσες εκπομπές. Η μέ¬ 
ριμνα για την ανεύρευση των κατάλληλων συνεργατών και την (ανάθεση 
σ’ αυτούς της εκτέλεσης των προγραμμάτων αυτών και τη γενική οργά¬ 
νωση της παραγωγής. 

2. Τμήμα Μουσικής 

Ο σχεδιασμός, η προετοιμασία και η παραγωγή των πάσης μορφής 
εκπομπών μουσικής του τομέα Ε' Προγράμματος (βραχέα), ήτοι: Ελ¬ 
ληνικής και ξένης παραδοσιακής μουσικής, ελληνικού και ξένου τραγου¬ 
διού, ελληνικής και ξένης ελαφράς μουσικής, μουσικές «γέφυρες» και 
«σφήνες» που μπαίνουν στις εκπομπές λόγου ή πλαισιώνουν τις ξενό¬ 


γλωσσες εκπομπές. Η μέριμνα για την ανεύρεση των καταλλήλων συ¬ 
νεργατών και την ανάθεση σ’ αυτούς της εκτέλεσης των προγραμμάτων 
αυτών και τη γενική οργάνωση της παραγωγής. 

3. Τμήμα Ενημέρωσης και Ειδήσεων 

Ο σχεδιασμός, η προετοιμασία και η παραγωγή των πάσης μορφής 
ειδησεογραφικών και ενημερωτικών εκπομπών του τομέα Ε'- Προγράμ¬ 
ματος, όπως η σύνταξη των δελτίων ειδήσεων που μεταδίδονται στα ελ- 1 
ληνικά καθώς και των δελτίων ειδήσεων που μεταδίδονται σε διάφορες 
ξένες γλώσσες. Η μέριμνα για την ανεύρεση των καταλλήλων συνεργα¬ 
τών και την ανάθεση σ’ αυτούς της εκτέλεσης των προγραμμάτων αυ¬ 
τών και τη γενική οργάνωση της παραγωγής. 

4. Τμήμα Μετάφρασης - Εκφώνησης ξενόγλωσσων εκπομπών 

Η μετάφραση των δελτίων ειδήσεων, που εντάσσονται από το 
τμήμα Ενημέρωσης και Ειδήσεων, στην ανάλογη ξένη γλώσσα και η 
εκφώνησή τους. Η μετάφραση και εκφώνηση εκπομπών λόγου κ.α. Η 
μέριμνα για την ανεύρεση των κατάλληλων συνεργατών και την ανά¬ 
θεση σ’ αυτούς της εκτέλεσης των προγραμμάτων αυτών και τη γενική 
οργάνωση της παραγωγής. 

5. Τμήμα Σύνθεσης και Ροής Προγράμματος 

Η σύνθεση της εβδομαδιαίας διάταξης των πάσης φύσεως εκπομπών 
και μεταδόσεων του Ε' Προγράμματος. Η μέριμνα για τη συλλογή στοι¬ 
χείων που αφορούν στις πάσης φύσεως εκπομπές και η διοχέτευσή τους 
στο περιοδικό «ΡΑΔΙΟΤΗΛΕΟΡΑΣΗ». Η μέριμνα για την εύρυθμη ροή 
του προγράμματος και ειδικότερα εκφωνήσεις, αποφωνήσεις, συνδετικά 
κείμενα ή ανακοινώσεις, ρύθμιση θεμάτων σύνδεσης με εξωτερικούς 
χώρους μεταδόσεων, ενημέρωση εξωτερικών συνεργείων κ.λπ. Η συ¬ 
νεργασία με_τη Δ/νση Διεθνών και Δημοσίων σχέσεων της ΕΡΤ Α.Ε. 
για την ουσιαστική στήριξη και προβολή του έργου του Ε' Προγράμμα¬ 
τος.· Ο έλεγχος και η φροντίδα της ροής του προγράμματος. 

6. Τμήμα Απόδημου Ελληνισμού 

Η παραγωγή διαφόρων εκπομπών λόγου και μουσικής, (ενημερωτι¬ 
κές, μορφωτικές, ψυχαγωγικές κ.λπ.), οι οποίες στέλνονται στο εξωτε¬ 
ρικό για τον «Απόδημο Ελληνισμό». 

7. Γραμματεία 

Η γραμματειακή εξυπηρέτηση της Διεύθυνσης, η δακτυλογράφηση 
και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση - Αρμοδιότητες 
Διεύθυνσης Τοπικών Ραδιοφωνικών Σταθμών 

. Η Διεύθυνση έχει την ευθύνη του γενικού σχεδιασμού και προγραμ¬ 
ματισμού της λειτουργίας και ανάπτυξης του Δικτύου, των τοπικών 
Ρ.Σ. των πρωτοβουλιών για δημιουργία νέων τοπικών σταθμών, κα¬ 
θώς και τον συντονισμό, την εποπτεία και την κεντρική στήριξη του έρ¬ 
γου και της λειτουργίας των τοπικών Ρ.Σ. με βάση τις αρχές της απο¬ 
κέντρωσης. 

Έχει την ευθύνη της οργάνωσης και ανάπτυξης των σχέσεων της 
ΕΡΤ Α.Ε. με την Τοπική Ραδιοφωνία. 

Οργανώνει και παρέχει την αναγκαία κεντρική στήριξη για την συ¬ 
νεχή αναβάθμιση του προγράμματος του Δικτύου. Συντονίζει την δικτύ¬ 
ωση των Τοπικών Ρ/Σ με τα κεντρικά προγράμματα της ΕΡΑ και την 
δικτύωση μεταξύ τους. Σχεδιάζει, οργανώνει και παράγει πρόγραμμα 
στήριξης, το οποίο αφορά άμεσα τους τοπικούς Ρ/Σ, με την χρήση του 
αναγκαίου τεχνικού εξοπλισμού (δΤϋΟΙΟδ κ.α.). 

Οργανώνει σε συνεργασία με το Ινστιτούτο Οπτικοακουστικών Μέ¬ 
σων, την διαρκή επιμόρφωση στελεχών των Τοπικών Ρ/Σ. 

Παρέχει, σε συνεργασία με τις αντίστοιχες Κεντρικές Τεχνικές Υπη¬ 
ρεσίες της ΕΡΤ την απαιτούμενη κεντρική στήριξη σε ζητήματα οργά¬ 
νωσης και λειτουργίας της τεχνικής υποδομής του Δικτύου. Παρακο¬ 
λουθεί τις ανάγκες και την χρήση/αξιοποίηση των τεχνικών μέσων εξο¬ 
πλισμού των Τοπικών Ρ/Σ. Εισηγείται την σκοπιμότητα εκσυγχρονι¬ 
σμού και ανάπτυξης των κτιριακών εγκαταστάσεων και του τεχνικού 
εξοπλισμού. 

Εισηγείται τον ετήσιο προϋπολογισμό του Δικτύου σε συνεργασία με 
τις αντίστοιχες Τοπικές και Κεντρικές Υπηρεσίες. Παρακολουθεί τους 
περιοδικούς απολογισμούς των Ρ/Σ και το αντίστοιχο κόστος λειτουρ¬ 
γίας και παραγωγής έργου. Μελετά τρόπους βελτίωσης της παραγωγι¬ 
κότητας των Ρ/Σ.· . . 

Φροντίζει για την εφαρμογή του οργανογράμματος· στο Δίκτυο. 
Εντοπίζει τα προβλήματα λειτουργικότητά τους και φροντίζει για την 
προσαρμογή του στις κατά τόπους συνθήκες, μελετά και εισηγείται τις 
τυχόν αλλαγές του. 

Οργανώνει και παρέχει την αναγκαία κεντρική στήριξη για την ανά- 

πτύξη στρατηγικής και Πολιτικής Διαφήμισης και Πωλήσεων του Δι¬ 
κτύου, σε τοπικό επίπεδο μετά από προτάσεις των Τοπικών Ρ/Σ. 

Οργανώνει και προωθεί μία ευέλικτη τιμολογιακή πολιτική καθώς 
και την πώληση διαφημιστικού χρόνου του Δικτύου, στην κεντρική δια¬ 
φημιστική αγορά. 

Οργανώνει την προβολή και τις Δημόσεις Σχέσεις του Δικτύου σε κε¬ 
ντρικό επίπεδο. 

Παρέχει την αναγκαία κεντρική στήριξη για την ανάπτυξη της προ¬ 
βολής των Δημοσίων Σχέσεων του Δικτύου σε τοπικό επίπεδό. 

Αναπτύσσει την επικοινωνία και συνεργασία με τα άλλα δίκτυα τοπι¬ 
κών Ρ/Σ των Ευρωπαϊκών χωρών και τους ανάλογους Διεθνείς Οργα¬ 
νισμούς. 

1. ΓΡΑΜΜΑΤΕΙΑ 

Οργανώνει και παρέχει γραμματειακή υποστήριξη στην Διεύ¬ 
θυνση. 

Διάρθρωση - Αρμοδιότητες 
Υποδιεύθυνσης Μουσικών Συνόλων και 
Μουσικής Παραγωγής 

Την Υποδιεύθυνση συγκροτούν τα παρακάτω τμήματα με τις αρμο¬ 
διότητες που αναφέρονται στο καθένα: 

1. Συμφωνική Ορχήστρα 

Ο σχεδιασμός, προγραμματισμός, η εκτέλεση και η ηχογράφηση των 
πάσης μορφής μουσικών έργων έντεχνης (σοβαρής) μουσικής ελληνικής 
κυρίως αλλά και ξένης, παλαιότερης και σύγχρονης. Η διοργάνωση δη¬ 
μόσιων συναυλιών της Ορχήστρας στην Αθήνα, στην Περιφέρεια και στο 
Εξωτερικό. Η μέριμνα για την εύρυθμη και αποδοτική λειτουργία της 
Συμφωνικής Ορχήστρας, των πάσης μορφής μικρών συνόλων, τηνεξεύ- 
ρεση των πλέον δόκιμων ερμηνευτών (σολίστ) μουσικών εκτελεστών 
κ.λπ. 

2. Ορχήστρα Ποικίλης Μουσικής 

Ο σχεδιασμός, προγραμματισμός, η εκτέλεση και η ηχογράφηση των 
πάσης μορφής έργων ελαφράς μουσικής (ελληνικό και ξένο τραγούδι, 
τζαζ, ροκ, μιούζικαλ, οπερέττα, ελαφρές εισαγωγές, μουσική κινηματο¬ 
γράφου και θεάτρου κ.α.). Η διοργάνωση δημόσιων συναυλιών της Ορ¬ 
χήστρας στην Αθήνα, στην περιφέρεια και στο εξωτερικό. Η μέριμνα για 
την εύρυθμη και αποδοτική λειτουργία της Ορχήστρας Ποικίλης Μουσι¬ 
κής, των πάσης μορφής μικρών συνόλων του είδους, την εξεύρεση των 
πλέον δόκιμων ερμηνευτών (σολίστ), μουσικών εκτελεστών κ.λπ. 

3. Τμήμα Χορωδίας « 

Ο σχεδιασμός, προγραμματισμός, εκτέλεση και ηχογράφηση των 

πάσης μορφής έργων φωνητικής μουσικής (με ή χωρίς συνοδεία) ελλη¬ 
νικής κυρίως αλλά και’ ξένης παλαιότερης και σύγχρονης. Η διοργά¬ 
νωση δήμόσιων συναυλιών της χορωδίας στην Αθήνα, στη περιφέρεια 
και στο εξωτερικό. Η μέριμνα για την εύρυθμη και αποδοτική λειτουρ¬ 
γία της χορωδίας, η συνεργασία του συνόλου αυτού με τις ορχήστρες 
της Ε.ΡΑ την εξεύρεση των πλέον δοκίμων ερμηνευτών (σολίστ) χορω¬ 
δών κ.λπ. 

4. Τμήμα Εθνικής Παραδοσιακής Μουσικής 

Η μουσικολογική επιστημονική έρευνα για τη συλλογή, καταγραφή, 
αρχειοθέτηση, αξιολόγηση κ.λπ. των πάσης φύσης παραδοσιακού μου¬ 
σικού και λαογραφικού υλικού και μουσικής (Βυζαντινής, Δημοτικής, 
Ρεμπέτικο τραγούδι). Η μέριμνα για την πλέον πιστή εκτέλεση και ηχο¬ 
γράφηση των ανωτέρω μουσικών ειδών με τους πλέον αξιόλογους μου¬ 
σικούς εκτελεστές, τραγουδιστές, ψάλτες κ.λπ. και η δημιουργία μουσι¬ 
κού αρχείου. 

5. Τμήμα Έρευνας και Μουσικής Τεχνολογίας 

Η λειτουργία μουσικού εργαστηρίου με σκοπό την εκτέλεση και ηχο¬ 
γράφηση των σύγχρονων, και πρωτοποριακών έργων τα οποία στηρίζο¬ 
νται κατά το μέγιστο στη χρήση της τρέχουσας μουσικής τεχνολογίας 
αλλά και αυτής του μέλλοντος. Η μέριμνα για την συγκρότηση ομάδων 
έρευνας από ειδικούς δημιουργούς μουσικολόγους, τεχνοκράτες, και 
άλλους ειδικούς με σκοπό την επιστημονική ανάλυση, έρευνα, παρου¬ 
σίαση κ.λπ. θεμάτων και αντικειμένων συναφών με το πάσης φύσέως 
μουσικό υλικό της χώρας, παραδοσιακό, σύγχρονο και πειραματικό. 

6. Τμήμα Μουσικής Βιβλιοθήκης 

Η λειτουργία μουσικής βιβλιοθήκης ποικίλων θεμάτων και αντικει¬ 
μένων, η τήρηση και λειτουργία μουσικού αρχείου και συναφών υλικών, 
η μέριμνα για τις πάσης φύσεως μουσικές εκδόσεις της Ε.ΡΑ (παρτιτού¬ 
ρες, μουσικά βιβλία, προγράμματα συναυλιών κ.λπ.). 

7. Γραμματεία 

Η γραμματειακή εξυπηρέτηση της Διεύθυνσης, η δακτυλογράφηση 


και διεκπεραίωση της αλληλογραφίας και η τήρηση πρωτοκόλλου και 
αρχείου εγγράφων. 

Διάρθρωση και Αρμοδιότητες 
Υποδιεύθυνσης Εγγραφών και Μεταδόσεων 

Την Υποδιεύθυνση Εγγραφών και Μεταδόσεων συγκροτούν τα παρα¬ 
κάτω τμήματα με τις αρμοδιότητες που αναφέρονται στο καθένα: 

1. Τμήμα Κεντρικού Ελέγχου 

Η μέριμνα για τις αναγκαίες συνδέσεις μεταξύ των διαφόρων, εσωτε¬ 
ρικών ή εξωτερικών, σημείων παραγωγής προγραμμάτων, για ακρό¬ 
αση, εγγραφή ή ζωντανή εκπομπή. Η μέριμνα για την αποστολή, σύμ¬ 
φωνα με τον προγραμματισμό, των ραδιοφωνικών προγραμμάτων στις 
Εγκαταστάσεις Εκπομπής. Ο τεχνικός έλεγχος των αποστελλομένων ή 
λαμβανόμενων ραδιοφωνικών προγραμμάτων. Η αποστολή συχνοτή¬ 
των ελέγχου των ραδιοφωνικών κυκλωμάτων Ο.Τ.Ε. και η διενέργεια 
μετρήσεων για τον έλεγχο των κυκλωμάτων λήψης προγραμμάτων. Η 
παρακολούθηση, ο έλεγχος της λειτουργίας και οι ρυθμίσεις των ωρολο¬ 
γιακών συστημάτων των ραδιοθαλάμων. Ο έλεγχος, οι ρυθμίσεις, η γε¬ 
νική συντήρηση των συσκευών και εγκαταστάσεων του Τμήματος και η 
άμεση επισκευή των βλαβών τους ή η άμεση γνωστοποίησή τους στο 
Τμήμα Εργαστηρίου όταν απαιτείται η επέμβασή του. 

2. Τμήμα Ραδιοθαλάμων 

Η εκτέλεση από τους Ραδιοθαλάμους, σύμφωνα με τον προγραμμα¬ 
τισμό, των ραδιοφωνικών προγραμμάτων. Ο έλεγχος, οι ρυθμίσεις, η 
γενική συντήρηση των συσκευών και εγκαταστάσεων του Τμήματος και 
η άμεση επισκευή των βλαβών τους ή η άμεση γνωστοποίησή τους στο 
Τμήμα Εργαστηρίου όταν απαιτείται η επέμβασή του. 

3. Τμήμα Ηχογραφήσεων 

Οι εσωτερικές ηχογραφήσεις και το μοντάζ κάθε είδους ραδιοφωνι¬ 
κών προγραμμάτων. Ο έλεγχος, οι ρυθμίσεις, η γενική συντήρηση των 
συσκευών και εγκαταστάσεων του Τμήματος και η άμεση επισκευή των 
βλαβών τους κατά την ηχογράφηση ή η άμεση γνωστοποίησή τους στο 
Τμήμα Εργαστηρίου όταν απατείται η επέμβασή του. 

4. Τμήμα Εξωτερικών Μεταδόσεων 

Η εξωτερική ηχοληψία κάθε είδους ραδιοφωνικών προγραμμάτων, 
για επιτόπου ηχογράφηση ή αποστολή στους ραδιοθαλάμους για ακρό- 
αση, ηχογράφηση ή ζωντανή εκπομπή. Η μέριμνα για την μεταφορά 
και η εκτέλεση της εγκατάστασης και απεγκατάστασης των απαιτούμε- 
νων συσκευών. Ο έλεγχος, οι ρυθμίσεις, η γενική συντήρηση και η 
άμεση επισκευή των βλαβών ή η άμεση γνωστοποίησή τους στο Τμήμα 
Εργαστηρίου όταν απαιτείται η επέμβασή του. 

5. Τμήμα Εργαστηρίου 

Η επιθεώρηση, ο έλεγχος, οι ρυθμίσεις, η συντήρηση και η επισκευή 
των συσκευών και εγκαταστάσεων των ραδιοφωνικών θαλάμων και 
εξωτερικών μεταδόσεων. Η συντήρηση και επισκευή της κεντρικής μο¬ 
νάδας και των δευτερευόντων ωρολογιακών συστημάτων της Ε.ΡΑ., η 
εγκατάσταση νέων και η κατάργηση μη εκμεταλλεύσιμων γραμμών και 
ωρολογίων. Η τήρηση αρχείου σχεδίων και τεχνικών περιγραφών, η ει¬ 
σήγηση και πραγματοποίηση, ύστερα από σχετική έγκριση, μικροκατα- 
σκευών, βελτιώσεων και επεκτάσεων των εγκαταστάσεων της Υποδιεύ¬ 
θυνσης. Η παροχή πληροφοριών για την σύνταξη των τεχνικών προϋπο¬ 
λογισμών της Υποδιεύθυνσης και η μέριμνα, για την προμήθεια των 
αναγκαίων οργάνων, συσκευών, εργαλείων, ανταλλακτικών και υλι¬ 
κών. 

Αρμοδιότητες 
Γραφείου Τύπου 

Η στήριξη, η προβολή και η διάδοση του έργου της ΕΡΑ. Η ενημέ¬ 
ρωση του κοινού, η σύνταξη δελτίου τύπου, η ανάπτυξη σχέσεων με τον 
ημερήσιο και περιοδικό τύπο, η οργάνωση συνεντεύξεων. 

Το παραπάνω γραφείο θα συνεργάζεται άμεσα για θέματα δημοσίων 
και διεθνών εκδηλώσεων της ΕΡΑ με την Διεύθυνση Δημοσίων και Διε¬ 
θνών Σχέσεων της ΕΡΤ Α.Ε. 

Αρμοδιότητες 

Τμήματος Δισκοθήκης και Ταινιοθήκης 

Η συγκέντρωση, κατάταξη και προμήθεια δίσκων και μαγνητοται¬ 
νιών που χρησιμοποιούνται από τα ραδιοφωνικά προγράμματα της 
ΕΡΑ, η διοχέτευσή τους στις υπηρεσίες που κάνουν χρήση αυτών, η πα¬ 
ρακολούθηση της διακίνησής τους, η αποστολή και παραλαβή τους προς 
και από το εξωτερικό ή άλλους φορείς με την έγκριση του Γενικού Διευ¬ 
θυντή. Η τήρηση του απαραίτητου αρχείου δίσκων και ταινιών, η διαπί¬ 
στωση τυχόν φθορών και η μέριμνα για τις απογραφές του υλικού αυ- 

τού. 

Αρμοδιότητες 

Τμήματος Εκφωνητών 

Η παρουσίαση των ειδησεογραφικών και πληροφοριακών δελτίων 
όπως και όλων των εκπομπών Λόγου και Μουσικής των υπηρεσιών Ει¬ 
δήσεων Ραδιοφωνίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΜΑΡΟΥΔΑΣ 
-♦- 

Αριθ. 2039202/8358/0025 (2) 

Ειδική τιμή για τη διέλευση των σκαφών που θα συμμετάσχουν στο Β’ 

Θαλασσινό Σαφάρι φουσκωτών Σκαφών τον Ιούλιο 1989. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/1980 «Περί συστάσεως 
Ανωνύμου Εταιρείας προς εκμετάλλευση της Διώρυγας της Κορίνθου». 

2. Την από 3.2.1989 επιστολή του «ΟΜΙΛΟΤ ΦΟΥΣΚΩΤΩΝ 
ΣΚΑΦΩΝ ΕΛΛΑΔΟΣ» με την οποία ζητείται η ελεύθερα διέλευση από 
τη Διώρυγα των σκαφών που θα συμμετάσχουν στο Β' Θαλασσινό Σα¬ 
φάρι Φουσκωτών Σκαφών που θα γίνει τον Ιούλιο του 1989. 

3. Το αριθμ. 503/25.4.1989 έγγραφο της Α.Ε.Δ.Ι.Κ. στο οποίο 
αναφέρεται ότι το Δ.Σ. κατά την αριθμ. 37/18.4.1989 Συνεδρία του 
αποφάσισε να εισηγηθεί την έκπτωση κατά 50% της τιμής του τιμολο¬ 
γίου δικαιωμάτων διέλευσης της Α.Ε.Δ.Ι.Κ. για τα φουσκωτά σκάφη 
που θα συμμετάσχουν στο Β' Θαλασσινό Σαφάρι φουσκωτών σκαφών, 
αποφασίζουμε: 

Εγκρίνουμε για τα φουσκωτά σκάφη που θα συμμετάσχουν στο Β' 
Θαλασσινό Σαφάφι Φουσκωτών Σκαφών τον Ιούλιο του 1989 έκπτωση 
70% επί της τιμής του ισχύοντος τιμολογίου δικαιωμάτων διέλευσης 
της Α.Ε.Δ.Ι.Κ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιουνίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

- ♦- 

Αριθ. 2041773/Α3600/0024 (3) 

Ανάθεση της διαχείρισης του Νομαρχιακού Γενικού Νοσοκομείου Κατε¬ 
ρίνης στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών 
προσώπων, από τη Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/24.10.1958) «Τρο¬ 
ποποίηση του από 20.1.1932 Π.Δ/τος». 

3. Την απόφασή μας, αριθμ. 107565/2946/18.11.87 «Ανάκληση 
της απόφασης του Υπουργού των Οικονομικών αριθμ. 294636/ 
27.12.49» με την οποία απόφασή μας (αριθμ. 107565/18.11.87) με¬ 
ταφέρθηκε η Ταμειακή διαχείριση του Νομαρχιακού Γενικού Νοσοκο¬ 
μείου Κατερίνης από την Τράπεζα της Ελλάδας στην Τράπεζα Μακεδο¬ 
νίας Θράκης κατόπιν αιτήματος του Δ.Σ. του Ν.Γ.Ν.Κ, 

4. Το έγγραφο της Τράπεζας της Ελλάδας αριθμ. 22948/ 
5.5.89. 

5. Την απόφαση του Υπουργού των Οικονομικών αριθ. 1032848/ 
555/9.3.89 (ΦΕΚ 185/Β/14.3.89 «Μεταβίβαση της Εξουσίας να 
υπογράφουν με εντολή Υπουργού, στους Προϊσταμένους Δ/νσεων, Τμη¬ 
μάτων κ.λπ.», αποφασίζουμε: 

Η ταμειακή διαχείριση του Νομαρχιακού Γενικού Νοσοκομείου Κα¬ 
τερίνης ν’ ασκείται από την Τράπεζα της Ελλάδας, σύμφωνα με τις δια¬ 
τάξεις του από 20.1.1932 Π.Δ/τος «Διαχείριση νομικών προσώπων 
από την Τράπεζα της Ελλάδας» όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον Πράκτορα 


της Τρ. Ελλάδας που εδρεύει στο Δημόσιο Ταμείο Κατερίνης αφού με¬ 
ταφερθούν τα τυχόν υπόλοιπα της Ταμειακής διαχείρισης από την Τρά¬ 
πεζα Μακεδονίας Θράκης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Μαΐου 1989 

Με εντολή Υπουργού 
Ο Διευθυντής 

ΕΠ. ΚΑΤΣΟΡΙΔΑΣ 

-♦- 

Αριθ, 243928 (4) 

Συντακτική Επιτροπή Δημοσιεύσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 24 παράγραφος 2α του Π.Δ. 402/26.8.88 «Περί Ορ¬ 
γανισμού του Υπουργείου Γεωργίας». 

2. Την 236804/15.1.88 απόφασή μας «περί μεταβίβασης στο Γε¬ 
νικό Γραμματέα, στους Ειδικούς Γραμματείς κ.λπ. να υπογράφουν με 
Εντολή Υπουργού». 

3. Την 2452/206/2.1.76 απόφασή μας «περί έγκρισης κανονισμού 
εκδόσεως περιοδικού υπό τον τίτλο ΓΕΩΡΓΙΚΗ ΕΡΕΥΝΑ». 

4. Την ανάγκη συνέχισης του επιστημονικού περιοδικού «ΓΕΩΡ¬ 
ΓΙΚΗ ΕΡΕΥΝΑ» για την ταχεία ενημέρωση των γεωτεχνικών επιστη¬ 
μόνων της χώρας και κάθε φορέα γεωργικής ανάπτυξης πάνω στα απο¬ 
τελέσματα και τις δραστηριότητες της Γεωργικής Έρευνας, αποφασί¬ 
ζουμε: 

1. Συνιστούμε Συντακτική Επιτροπή του Επιστημονικού περιοδικού 
«ΓΕΩΡΓΙΚΗ ΕΡΕΥΝΑ» αποτελούμενη από τους: 

α. Διευθυντή της Διεύθυνσης Έρευνας της Κεντρικής Υπηρεσίας του 
Υπουργείου Γεωργίας ως Πρόεδρο, αναπληρούμενο από τον νόμιμο 
αναπληρωτή του. 

β. Καραμάνο Ανδρέα, τακτικό καθηγητή της Ανωτάτης Γεωπονικής 
Σχολής Αθηνών, αναπληρούμενο από τον Λουκά Μιχαήλ τακτικό κα- 
θηγητή της ίδιας Σχολής. 

γ. Παναγόπουλο Χρήστο, τακτικό καθηγητή της Ανωτάτης Γεωπο- 
νικής Σχολής Αθηνών, αναπληρούμενο από τον Ποντική Κώστα επί¬ 
κουρο καθηγητή της ίδιας Σχολής. 

2. Έργο της Συντακτικής Επιτροπής είναι: 

α. Η έγκριση ή μη της δημοσίευσης στο περιοδικό «ΓΕΩΡΓΙΚΗ 
ΕΡΕΥΝΑ» υποβαλομένων εργασιών. 

β. Η υπόδειξη συμπλήρωσης ή αναμόρφωσης και επανυποβολής 
προς δημοσίευση εργασιών. 

γ. Η ιεράρχηση των προς δημοσίευση εργασιών. 

3. Η συντακτική Επιτροπή θα βοηθε'ιται στο έργο της από ειδικούς 
κριτές ανάλογα με το αντικείμενο των εργασιών. 

Ως ειδικοί κριτές μπορούν να χρησιμοποιούνται ειδικοί επιστήμονες 
του Υπουργείου Γεωργίας, καθώς και ειδικοί επιστήμονες των ΑΕΙ και 
λοιπών Οργανισμών της χώρας. 

4. Χρέη Γραμματέα της συντακτικής επιτροπής εκτελεί υπάλληλος 
της Διεύθυνσης Έρευνας, οριζόμενος από τον Πρόεδρο της Επιτροπής. 

5. Ο κανονισμός σύνταξης ερευνητικών δημοσιευμάτων, καθώς και ο 
κανονισμός έκδοσης του περιοδικού «ΓΕΩΡΓΙΚΗ ΕΡΕΥΝΑ» που 
εγκρίθηκε με την 2452/206/2.1.76 απόφασή μας διατηρούνται σε 
ισχύ σε όσα σημεία δεν τροποποιούνται με την παρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουνίου 1989 

Ο Γενικός Γραμματέας 

ΠΑΝ. ΑΛΕΞΟΠΟΥΛΟΣ 

Αρ. 12502/206 (5) 

Τροποποίηση της ΑΠ Β 10451/929/88 απόφασης «Όροι ίδρυσης και 
λειτουργίας εμφιαλωτηρίων πεπιεσμένων αερίων, μονάδων παρα¬ 
γωγής ασετυλίνης ως και όροι διακίνησης αποθήκευσης και ελέγχου 
των φιαλών συσκευασίας τους». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα (ΦΕΚ 
137/Α/1985). 

β) Του Π.Δ. 229/86 «Σύσταση οργάνωση και αρμοδιότητες της Γε¬ 
νικής Γραμματείας βιομηχανίας» (ΦΕΚ 96/Α/86). 

2. Την Τ 1321/25.9.87 απόφαση του Πρωθυπουργού «Καθορισμός 
αρμοδιοτήτων του Αναπληρωτή Τπουργού Βιομηχανίας Ενέργειας και 
Τεχνολογίας Κ. Παπαναγιώτου» (ΦΕΚ 531/Β/30.9.87). 

3. Τη Β. 10451/929/5.5.88 απόφασή μας «Όροι ίδρυσης και λει¬ 
τουργίας εμφιαλωτηρίων πεπιεσμένων αερίων μονάδων παραγωγής 
ασετυλίνης ως και όροι διακίνησης αποθήκευσης και ελέγχου των φια¬ 
λών συσκευασίας τους (ΦΕΚ 370/Β/9.6.1988) της οποίας διορθώ¬ 
σεις δημοσιεύθηκαν στο ΦΕΚ 580/Β/23.8.1988. 

4. Τη Δ13/403/88 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων «Έγκριση Τεχνικής Οδηγίας που αφορά 
«Εγκαταστάσεις σε κτίρια - δίκτυα διανομής και αποθήκευσης ιατρικών 
αερίων» ΤΟΤΕΕ 2491/86» (ΦΕΚ 665/Β/9.9.1988), αποφασί¬ 
ζουμε: 

Άρθρο 1 

Αντικαθιστούμε το άρθρο 15 της ΑΠ Β. 10451/929/1988 απόφα¬ 
σής μας (ΦΕΚ 370/Β/9.9.88) «Όροι ίδρυσης και λειτουργίας εμφια- 
λωτηρίων πεπιεσμένων αερίων, μονάδων παραγωγής ασετυλίνης ως 
και όροι διακίνησης αποθήκευσης και ελέγχου των φιαλών συσκευασίας 
τους» και ορίζουμε να ισχύει ως εξής: 

«Άρθρο 15» 

Χρωματισμός φιαλών 

1. Οι φιάλες πεπιεσμένων αερίων χαρακτηρίζονται και από το χρω¬ 
ματισμό που φέρουν στο κωνοειδές πάνω μέρος του λαιμού της φιάλης. 
Το χρώμα χαρακτηρίζει το αέριο που περιέχει. Το υπόλοιπο (κυλιν¬ 
δρικό) σώμα της φιάλης είναι χρώματος γκρι ανεξάρτητα από το περιε¬ 
χόμενο της. Φιάλες που φέρουν και στο υπόλοιπο σώμα το χρώμα του 
λαιμού θεωρούνται κανονικές. Ειδικότερα για κάθε αέριο ή μίγμα αε¬ 
ρίων ο λαιμός είναι χρωματισμένος όπως περιγράφεται παρακάτω: 

Φιάλες με οξυγόνο χρώμα άσπρο 

Φιάλες με άζωτο χρώμα μαύρο 

Φιάλες με πρωτοξείδιο του αζώτου χρώμα μπλε 

Φιάλες με διοξείδιο του άνθρακος χρώμα γκρι (σκούρο) 

Φιάλες με ασετυλίνη χρώμα κίτρινο 
Φιάλες με υδρογόνο χρώμα κόκκινο 
Φιάλες με αργό ή κρυπτό ή ξένο ή ήλιο χρώμα καφέ 
Φιάλες με ατμοσφαιρικό ή συνθετικό αέρα χρώμα λευκό με περί¬ 
γραμμα μαύρο. 

2. Ειδικά για τις φιάλες Νοσοκομειακών αερίων (οξυγόνου, αζώτου, 
πρωτοξειδίου του αζώτου και διοξειδίου του άνθρακος) τα χρώματα εί¬ 
ναι τά ίδια, όπως αναφέρονται στην παράγραφο 1 πλην οι φιάλες οξυγό¬ 
νου έχουν επί πλέον γραμμένη με μαύρα κεφαλαία γράμματα τη λέξη 
«ΟΞΥΓΟΝΟ» οι φιάλες αζώτου με λευκά κεφαλαία γράμματα την επι¬ 
γραφή «ΑΖΩΤΟ» οι φιάλες πρωτοξειδίου του αζώτου με λευκά κεφα¬ 
λαία γράμματα την επιγραφή «ΠΡΩΤΟΞΕΙΔΙΟ ΤΟΥ ΑΖΩΤΟΥ» και οι 
φιάλες διοξειδίου του άνθρακος με λευκά κεφαλαία γράμματα την επι¬ 
γραφή «ΔΙΟΞΕΙΔΙΟ ΤΟΥ ΑΝΘΡΑΚΟΣ». 

Άρθρο 2 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιουνίου 1989 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 


Αρ, 1322.1/6/89 (6) 

Δωρεάν διακίνηση με Ε/Γ ακτοπλοϊκά πλοία. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την από 12.5.89 αίτηση του Πανελλήνιου Συνδέσμου Συνταξιού¬ 
χων ΝΑΤ, 

β) Το αριθμ. 15 από 15.5.89 πρακτικό της Γνωμοδοτικής Επιτρο¬ 
πής Ακτοπλοϊκών Συγκοινωνιών και 

γ) Τις διατάξεις του άρθρου 178 του ΝΔ 187/73 «περί κώδικος Δη¬ 
μοσίου Ναυτικού Δικαίου, αποφασίζουμε: 

1. Εγκρίνουμε τη δωρεάν διακίνηση των τέκνων με ειδικές ανάγκες 
ανεξαρτήτου ηλικίας των εν ενεργεία και συνταξιούχων ναυτικών με τα 
Επιβατηγά Ακτοπλοϊκά πλοία όλης της χώρας στην Β' θέση πλην των 
υδροπτερύγων. 

2. Η παραπάνω απαλλαγή θα ισχύει με επίδειξη της ταυτότητος που 
θα εκδίδεται από το Σωματείο γονέων ναυτικών παιδιών και ατόμων με 
ειδικές ανάγκες και η οποία θα θεωρείται από το ΥΕΝ/ΔΘΣ. 

3. Η ισχύς της απόφασης αρχίζει από τη δημοσίευση της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 
Πειραιάς," 2 Ιουνίου 1989 
Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-+- 

Αρ. 1321.1/3/89 (7) 

Καθορισμός Ναυλολογίου. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την από 3.4.89 αίτηση της ΑΛΦΑ ΜΑΚΕΔΟΝΙΚΗΣ ΝΑΥΤΙ¬ 
ΚΗΣ ΕΤΑΙΡΕΙΑΣ. 

β. Το αριθμ. 15 από 15.5.89 πρακτικό της Γνωμοδοτικής Επιτρο¬ 
πής Ακτοπλοϊκών Συγκοινωνιών. 

γ. Τις διατάξεις του άρθρου 178 του Ν.Δ. 187/73 «περί ΚΔΝΔ», 
αποφασίζουμε: 

1. Καθορίζουμε τους ναύλους επιβατών και οχημάτων γραμμής α) 
Θεσ/νίκης - Αγ. Νικολάου β) θεσ/νίκης - Ηρακλείου και γ) Θεσ/νίκης 
- Μύρινας - Μυτιλήνης - Χίου - Σάμου - Αγ. Νικολάου για τα λιμάνια 
που δεν αναφέρονται στο ισχύον ναυλολόγιο όπως στον παρακάτω πί¬ 
νακα. 

2. Σήμα 021355/7/87 ΥΕΝ/ΔΑΚ 3 καταργείται. 


I. ΝΑΥΛΟΛΟΓΙΟ ΕΠΙΒΑΤΩΝ 
θεσ/νίκη-Ηράκλειο ή Αγ, Νικόλαο 


Μΰρινα * * 

Μυτιλήνη » * 

Χίο » » 

Σάμο » » 


II. ΝΑΥΛΟΛΟΓΙΟ ΟΧΗΜΑΤΩΝ 
Θεσσάλονίχη-Ηράχλειο ή Αγ. Νικόλαο 


Μύρινα » » 

Μυτιλήνη » » 

Χίο » » 

Σάμο » » 


Β' 

Τ 

Γ 

7502 

5516 

3828 

5777 

4248 

3168 

5035 

3702 

2761 

3991 

2935 

2189 

3611 

2655 

1980 

Ε/Γ Α' κατ. 

Ε/Γ Β'κατ. 

Φ/Γ ανά 

κάτω 4,25 μ. 

άνω 4,25 μ. τρέχον μέτρο 

13100 

17316 

5450 

10100 

13350 

4300 

8900 

11650 

3900 

7000 

9250 

3200 

6300 

8350 

2800 


Η απόφαση οιυτή να δημοσιευθεί στην Εφημερίδα της Κυβερνήσεως. 


Πειραιάς, 2 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

ΠΡΑΚΤΙΚΟ ΑΡΙΘ. 20 

Αριθ. 9410 (8) 

Παραχώρηση κατά κυριότητα έκτασης του Στρ/δου «ΓΟΥΔΙ» στο Δήμο 

Ζωγράφου. 

Η ΔΙΟΙΚΗΤΙΚΗ ΕΠΙΤΡΟΠΗ ΤΟΤ 
ΤΑΜΕΙΟΥ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του Ν. 4407/29 «Περί συστάσεως ΤΕΘΑ» και τον 
από 5/7.2.30 εκτελεστικού τούτου Ν.Δ/τος, καθώς και τις διατάξεις 
των τροποποιητικών Νόμων. 

2. Το Ν. 732/77 (ΦΕΚ 310/13.10.77 τ.Α'). 

3. Τη Φ.900γ/25/69626/Σ.455/11.5.89/ΣΔΑ/4ο Ε. 

4. Τη Φ.913.1/63/596411/Σ. 1230/19.5.89/ΥΕΘΑ/ΓΕΣ/ 
ΔΥΓΙΟ/Ιο/3 (Γνωμάτευση), αποφασίζει: 

α. Παραχωρεί κατά κυριότητα και χωρίς αντάλλαγμα στο Δήμο Ζω¬ 
γράφου έκταση 49 στρεμμάτων περίπου από τη Ζώνη «ΣΤ» του Στρ/ 
δου «ΓΟΥΔΙ» όπως αυτή φαίνεται στο υπό κλίμακα 1:1000/10.11.86 
Απόσπασμα Κτηματολογικού Διαγράμματος ΓΥΣ με στοιχεία Α-Β-Γ- 
Ι-Δ-Ε-Ζ-Η-Α. 

β. Η παραχώρηση γίνεται με βάση το Ν.732/77 (ΦΕΚ 310/ 
13.10.77 τ.Α’) και με τους αναφερόμενους σ’ αυτόν όρους, δημοσιευό¬ 
μενη στην Εφημερίδα της Κυβερνήαεως, με μέριμνα του Δήμου Ζωγρά¬ 
φου. 


γ. Τυχόν απαιτήσεις τρίτων που εμπίπτουν στην παραχωρούμενη 
έκταση, θα βαρύνουν του λοιπού το Δήμο Ζωγράφου. 

δ. Η αποκατάσταση του μανδρότοιχου της περίφραξης στο νέο όριο 
του Στρατοπέδου, να γίνει με μέριμνα και δαπάνη του Δήμου Ζωγρά¬ 
φου. 

ε. Εξουσιοδοτεί το Δντή/ΤΕΘΑ για τις παραπέρα ενέργειες. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1989 
Η Διοικητική Επιτροπή 

Ο Πρόεδρος 

ΓΙΑΝ. ΧΑΡΑΛΑΜΠΟΠΟΥΛΟΣ 
Υπουργός Εθνικής Άμυνας 


Τα μέλη 

Υπουργός Οικονομικών Αρχηγός ΓΕΣ 

ΔΗΜΗΤΡΗΣ ΤΣΟΒΟΛΑΣ ΣΤΑΜ. ΒΕΛΙΔΗΣ 

Αναπλ. Υπουργός Εθν. Άμυνας Α’ Υπαρχηγός ΓΕΣ 

ΓΕΩΡΓ. ΜΩΡΑΪΤΗΣ ΚΩΝ/ΝΟΣ ΒΟΥΛΓΑΡΗΣ 

Αρχηγός ΓΕΕΘΑ Β' Υπαρχηγός ΓΕΣ 

ΝΙΚΟΛ. ΚΟΥΡΗΣ ΓΕΩΡΓ. ΧΟΝΔΡΟΣ 













